# Ανδοκίδης

### Από τη Βικιπαίδεια, την ελεύθερη εγκυκλοπαίδεια

Γόνος πλούσιας οικογένειας με βαθιές ρίζες στο παρελθόν ο Ανδοκίδης, ένας από τους δέκα αττικούς ρήτορες γεννήθηκε λίγο πριν από το 440 Π.Κ.Ε., στην πόλη των Αθηνών. Από νέος συνδέθηκε με πολιτικούς ομίλους της πόλης γνωστούς για τα αριστοκρατικά τους φρονήματα. Άλλωστε ο ίδιος, ολιγαρχικός στις πεποιθήσεις του, θα μπορούσε να χαρακτηρισθεί ως μετριοπαθής αριστοκράτης, που ενοχλείτο όμως από τις απόψεις των δημοκρατικών.

Κατηγορήθηκε για συμμετοχή σε σκάνδαλα και εξορίστηκε. Επί σειρά ετών έζησε στην Κύπρο, όπου απέκτησε περιουσία και συνδέθηκε με ισχυρά πρόσωπα της εντόπιας ολιγαρχίας. Κορυφαίο γεγονός του βίου του ήταν η ανάμιξή του στην υπόθεση του ακρωτηριασμού των Ερμαί|Eρμών και της προσβολής των μυστηρίων, για την οποία κινδύνευσε με την ποινή του θανάτου.

Την περίοδο του Κορινθιακού πολέμου (395-387 Π.Κ.Ε.) αναμίχθηκε στα πολιτικά πράγματα της Αθήνας αναλαμβάνοντας διπλωματική αποστολή στην Σπάρτη (391 Π.Κ.Ε.), η οποία απέτυχε. Ο Ανδοκίδης έφυγε για τελευταία φορά από την Αθήνα και πέθανε σε άγνωστη ημερομηνία. Οι λόγοι του χαρακτηρίζονται από απλότητα ύφους και πειστικότητα. Αποτελούν μεν πηγή πληροφοριών για την πολιτική ζωή της Αθήνας της εποχής, αλλά τους λείπει η καλλιτεχνική δεινότητα και το δεξιοτεχνικό ύφος άλλων γνωστών ρητόρων της εποχής του.

## [Επεξεργασία] Έργα

Στη Βικιθήκη υπάρχει υλικό που έχει σχέση με το θέμα:
Ανδοκίδης

- Περί των μυστηρίων, η άμυνά του στην κατηγορία προσβολής των μυστηρίων.
- Περί της εαυτού καθόδου, η έκκλησή του για την απώλεια των δικαιωμάτων του πολίτου.
- Περί της προς Λακεδαιμονίους ειρήνης, η διπλωματική αποστολή στη Σπάρτη.
- Κατά Αλκιβιάδου

## [Επεξεργασία] Προτεινόμενη βιβλιογραφία

- Δημάκης Π., Ανδοκίδης, πολιτικός και ρήτορας της κλασικής Αθήνας. Η ζωή του και η εποχή του μέσα από τους λόγους του, Σάκκουλας, (Αθήνα, 1999)

Ανακτήθηκε από "http://el.wikipedia.org../../../%CE%B1/%CE%BD/%CE%B4/%CE%91%CE%BD%CE%B4%CE%BF%CE%BA%CE%AF%CE%B4%CE%B7%CF%82.html"

Κατηγορία: Ρητορική

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- Magyar
- Íslenska
- Italiano
- Nederlands
- ‪Norsk (bokmål)‬
- Português